Pavel Traubner

Prof. MUDr. **Pavel Traubner**, DrSc. (* 2. máj 1941, Ilava – † 14. november 2024, Bratislava) bol slovenský neurológ.

## Život
Narodil sa v Ilave v židovskej rodine. Jeho otec bol stomatológ. Počas vojnového Slovenského štátu bola rodina rasovo perzekvovaná. Deportácii do koncentračného tábora sa však vyhli na základe výnimky. Po vypuknutí Slovenského národného povstania jeho rodine na jeseň 1944 hrozilo zatknutie a deportácia. Ako malé dieťa sa spolu s rodičmi skrýval v náročných zimných podmienkach v Strážovských vrchoch.

V rokoch 1957 - 1964 vyštudoval medicínu, následne absolvoval vojenskú službu ako lekár v Terezíne. Následne pracoval krátko na anatomickej patológii, neskôr ako neurológ.

Bol prednostom I. neurologickej kliniky Fakultnej nemocnice s poliklinikou v Bratislave, dekanom Lekárskej fakulty Univerzity Komenského v Bratislave a predsedom štátneho fondu Pro Slovakia.

Bol čestným predsedom Ústredného zväzu židovských náboženských obcí v SR. V roku 2015 je podpreseda Výboru pre národnostné menšiny a etnické skupiny Rady vlády Slovenskej republiky pre ľudské práva, národnostné menšiny a rodovú rovnosť.

V roku 2020 ho obvinilo niekoľko pacientok zo sexuálneho obťažovania ktorého sa mal dopustiť v ordinácii počas vyšetrenia.

S manželkou Katarínou majú dcéry Ronnie a Wandu.

## Kariéra
* Katedra patologickej anatómie LF UK Bratislava, asistent, 19631964
* Ústav patologickej anatómie FN Bratislava, sekundárny lekár, 19641964
* Ústav patologickej anatómie FN Bratislava, sekundárny lekár, 19651966
* Neurologická klinika FN Bratislava, sekundárny lekár, 19661967
* Katedra neurológie LF UK Bratislava, odborný asistent, 19671985
* Katedra neurológie LF UK Bratislava, docent, 19851991
* 1. neurologická klinika FN a LF UK Bratislava, profesor 19912024, prednosta, 19912008
* Lekárska fakulta UK Bratislava, dekan, 20002007

## Vzdelanie
* Lekárska fakulta Univerzity Komenského, Bratislava, 19581964
* Atestácia I. stupňa z odboru neurológia, Bratislava, 1969
* Atestácia II. stupňa – odbor neurológia, Bratislava, 1978
* Obhájenie vedeckej hodnosti kandidáta vied – CSc. (PhD.), Bratislava, 1985
* menovanie za profesora v odbore neurológia, Bratislava, 1991

## Najvýznamnejšie publikácie
* Traubner P. Bartko D., Pancák J. a i.: Možnosti Dopplerovskej ultrasonografie a Echoflowscan pri zisťovaní potenciálnych kandidátov, 1983
* Traubner P., Bartko D., Lešický O., Ložisková ischémia mozgu. Spektrálna analýza Dopplerovho signálu, 1985
* Traubner P., Heretik A., Bartko D., a i. Využitie echoencefalografie v diagnostike organického poškodenia mozgu pri alkoholizme, 1985
* Short-Term prognosis of stroke due to occlusion of internal carotid artery based on transcranial doppler ultrasonography, 1992
* Blood-flow velocities in basilar artery during rotation of the head, 1993
* Compressions of carotid and vertebral arteries in assesment of intracranial collateral flow – correlation between angiography an, 1994
* Effect of collateral flow patterns on outcome of carotid occlusion, 1995
* Double-blind comparison of pramipexole and bromocriptine treatment with placebo in advanced Parkinson´s disease 1997
* Hedera P., Bujdakova J., Traubner P., Pancak J: Stroke risk factors and development of collateral flow in cartoid occlusive dise, 1998
* Traubner Pavel: Intracerebrálna hemorágia, 1999
* Traubner Pavel, Varsik Pavol: Vertebrogénne ochorenia, 2001

## Ocenenia
* 2000 – Krištáľové krídlo v oblasti medicína a veda
* 2001 – Pribinov kríž II. triedy od prezidenta SR Rudolfa Schustera
* 2005 – Medaila SAV za podporu vedy

## Referencie

## Literatúra
* 

## Iné projekty

Kategória:Osobnosti z Ilavy
Kategória:Absolventi Lekárskej fakulty Univerzity Komenského v Bratislave
Kategória:Slovenskí neurológovia
Kategória:Slovenskí pedagógovia
Kategória:Slovenskí univerzitní profesori
Kategória:Lekári židovského pôvodu
Kategória:Pedagógovia židovského pôvodu
Kategória:Slovenskí autori náučnej literatúry
Kategória:Autori náučnej literatúry židovského pôvodu
Kategória:Slovenské osobnosti židovského pôvodu
Kategória:Držitelia Krištáľového krídla
Kategória:Dekani Lekárskej fakulty Univerzity Komenského
Kategória:Laureáti Pribinovho kríža II. triedy